34 அவர்கள், "ஐயா, இவ்வுணவை எங்களுக்கு எப்போதும் தாரும்"  என்று கேட்டுக்கொண்டார்கள். 35 இயேசு அவர்களிடம்,  "வாழ்வு தரும் உணவு நானே. என்னிடம் வருபவருக்குப் பசியே இராது;  என்னிடம் நம்பிக்கை கொண்டிருப்பவருக்கு என்றுமே தாகம் இராது. [3] 36 ஆனால், நான் உங்களுக்குச் சொன்னவாறே  நீங்கள் என்னைக் கண்டிருந்தும் நம்பவில்லை. 37 தந்தை என்னிடம் ஒப்படைக்கும் அனைவரும் என்னிடம் வந்து சேருவர். 